সোনার কাজল
সোনার কাজল ১৯৬২ সালে মুক্তিপ্রাপ্ত একটি বাংলা চলচ্চিত্র। চলচ্চিত্রটি যৌথভাবে পরিচালনা করেছেন কলিম শরাফী ও জহির রায়হান। প্রযোজনা করেছেন এস. এস. মাসুদ চৌধুরী। অভিনয়ে ছিলেন খলিলউল্লাহ খান, সুমিতা দেবী, সুলতানা জামান, সুভাষ দত্ত প্রমুখ। পরিচালক হিসেবে এটি ছিল কলিম শরাফীর প্রথম চলচ্চিত্র। এর পূর্বে ১৯৫৭ সালে মুক্তিপ্রাপ্ত আকাশ ও মাটি চলচ্চিত্রে তার কন্ঠে বাংলাদেশের চলচ্চিত্রে প্রথমবারের মতো রবীন্দ্রসঙ্গীত যুক্ত হয়।